Rezistin
Rezistin – poznat i kao adipozni tkivno-specifični sekrecijski faktor (ADSF) ili C/EBP-epsilon-regulirani mijeloid-specifični izlučeni cisteinom-bogati protein (XCP1) – je cisteinom bogati peptidni hormon, izveden iz masnog tkiva. Kod čovjeka, njegovu sintezi kodira gen RETN. Kod primata, svinja i pasa, rezistin izlučuju imunske i epitelne ćelije, dok se kod glodara stvara u masnom tkivu. Dužina rezistinskog prepeptida, kod čovjeka je 108, a kod miša i pacova po 114 aminokiselinskih ostataka; molekularna težina je ~ 12,5 kDa. Resistin je hormon izveden iz masnog tkiva (sličan citokinu), čija je fiziološka uloga bila predmet mnogih kontroverzi u vezi sa njegovom vezom sa gojaznošću i diabetes melitus tip 2 (T2DM). Pokazano je da rezistin uzrokuje "visoku razinu" lošeg "holesterola (lipoproteina male gustine ili LDL-a), povećavajući rizik od srčanih bolesti. Rezistin povećava proizvodnju LDL-a u ljudskim ćelijalijama jetre, gdje također i razgrađuje LDL receptore. Kao rezultat toga, jetra je manje sposobna da izbaci "loši" holesterol iz tijela. Resistin ubrzava akumulaciju LDL u arterijama, povećavajući rizik za bolesti srca. Negativno utiče na efekte statina, glavnog lijeka za smanjenje holesterola koji se koristi u liječenju i prevenciji kardiovaskularnih bolesti.